สวัสดีค่ะ หนูอายุ17ค่ะ ยังไม่เคยมีเพศสัมพันธ์ (ออกตัวไว้ก่อนนะคะ) เป็นคนที่ประจำเดือนมาเดือนเว้นเดือนบ้าง บ้างก็มาปกติ บ้างก็มาข้ามเดือน แต่เดือนที่แล้ว มาช่วงวันที่27 ค่ะ จนวันนี้ ยังไม่หายเลยค่ะ คือ มันเหมือนจะหายแล้ว ตอนกลางวันไม่เป็นค่ะ พอตกเย็นมา รู้สึกปวดท้อง และมีเหมือนเลือดเป็นก้อนเหลวๆค่ะ เหมือนจะยังไม่หาย อยากรู้ว่าเกิดจากอะไรคะ
สวัสดีค่ะ การที่ประจำเดือนมาไม่สม่ำเสมอ อาจจะเกิดจาก-มีถุงน้ำหลายใบในรังไข่-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน-มีพังผืดในมดลูก ถ้าเคยขูดมดลูก-ความเครียด-โรคไทรอยด์-น้ำหนักตัวที่มากหรือน้อยผิดปกติแนะนำให้จดวันที่มีประจำเดือนไว้ไปปรึกษาสูตินรีแพทย์ ไม่ควรซื้อยาฮอร์โมนหรือยาสตรีใดๆมารับประทานหรือเหน็บช่องคลอดเอง ควรพบสูตินรีแพทย์เพื่อตรวจร่างกายหรือตรวจอัลตราซาวน์หน้าท้องเพิ่มเติมให้ได้การวินิจฉัยที่แน่นอน